રાજ્યભરમાં જયશ્રી રો હાઉસનું મગફળી કૌભાંડ ગૂંજતા સરકાર દ્વારા તપાસના આદેશ છૂટતા આજે કલેકટર રાહુલ ગુપ્તા અને પોલીસ વડા બલરાજ મીણા રો હાઉસ ખાતે તપાસ માટે આવેલા જેમાં મગફળી સંશોધન કેન્દ્રની તેમજ એફએસએલની ટીમને પણ સાથે રાખી ભેળસેળવાળી મગફળીના નમૂના લેવા માટે ઇલોકટ્રાેનીક વજન કાંટા સાથે રાખી ગુણીઆે ખોલી તેમાંથી નીકળેલ પત્થર માટી અને મગફળીનો વજન કર્યો હતો પરંતુ ભેળસેળવાળી 31 હજાર જેટલી ગુણી હોવાથી કલેકટર દ્વારા છ ટીમો બનાવવામાં આવી જેમાં પ્રત્યેક ટીમમાં એક નાયબ મામલતદાર, એક તલાટીમંત્રી, એક પોલીસ કોન્સ્ટેબલ અને તોલમાપ કરવા માટે મજુરોની ટીમો બનાવી મગફળીના જથ્થામાંથી પસંદગીની ગુણોની તપાસ કરશે અને આ કામગીરી ગુરુવાર બપોર સુધીમા પૂરી થઈ જશે તેમ જણાવ્યું હતુ જયારે બલરાજ મીણાએ જણાવેલ કે એક તપાસ ટીમને મગફળી જ્યાં ખરીદાઈ તે મોટી ધાણેજ સહકારી મંડળી ખાતે મોકલેલ પરંતુ મંડળીના પ્રમુખ કે મંત્રી કોઈ મળ્યા ન હતા પરંતુ તપાસમાં જે કોઈના નામ ખુલશે તેઆે ઉપર કાયદેસરની કાર્યવાહી કરવામાં આવશે.